Nafarroako Parlamentuko Mahaiak, 2019ko urtarrilaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Nafarroako Gobernuaren eta Marokoko Erresumaren arteko harremanei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urtarrilaren 21ean

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Nafarroako Gobernuaren eta Marokoko Erresumaren arteko harremanei dagokienez, honako hau jakin nahi dut:

Lehenengoa. Nafarroako Gobernuak Marokoko agintariekin izandako bilerak eta egindako zuzemenak.

Bigarrena. Ea horietan Saharako herriaren eskubideekiko konpromisoarekiko modu koherentean jokatu den.

Iruñean, 2019ko urtarrilaren 17an

Foru parlamentaria: Maiorga Ramírez Erro